CELEX: 32016D1235
Language: sk
Date: 2016-07-26 00:00:00
Title: Vykonávacie rozhodnutie Komisie (EÚ) 2016/1235 z 26. júla 2016, ktorým sa schvaľuje laboratórium v Kórejskej republike na vykonávanie sérologických skúšok na sledovanie efektívnosti vakcín proti besnote v prípade psov, mačiek a fretiek [oznámené pod číslom C(2016) 4665] (Text s významom pre EHP)

28.7.2016   
            
            
               SK
            
            
               Úradný vestník Európskej únie
            
            
               L 202/43
            
         VYKONÁVACIE ROZHODNUTIE KOMISIE (EÚ) 2016/1235
   z 26. júla 2016,
   ktorým sa schvaľuje laboratórium v Kórejskej republike na vykonávanie sérologických skúšok na sledovanie efektívnosti vakcín proti besnote v prípade psov, mačiek a fretiek
   
      
         [oznámené pod číslom C(2016) 4665]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje Agence française de sécurité sanitaire des aliments (ďalej len „AFSSA“) v Nancy vo Francúzsku ako osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie účinnosti vakcín proti besnote. AFSSA bola začlenená do Agence nationale de sécurité sanitaire de l'alimentation, de l'environnement et du travail (ANSES) vo Francúzsku.
            
         
               (2)
            
            
               Rozhodnutím 2000/258/ES sa okrem iného stanovuje, že ANSES posudzuje laboratóriá v tretích krajinách, ktoré požiadali o povolenie vykonávať sérologické skúšky na sledovanie účinnosti vakcín proti besnote.
            
         
               (3)
            
            
               Povolenie, ktoré bolo 9. februára 2007 v súlade s rozhodnutím 2000/258/ES udelené laboratóriu Choong Ang Vaccine laboratory v Daejeone, bolo odňaté v súlade s rozhodnutím Komisie 2010/436/EÚ (2) po tom, ako ANSES vypracovala a predložila Komisii pre toto laboratórium nepriaznivé stanovisko z 29. septembra 2015.
            
         
               (4)
            
            
               Príslušný orgán Kórejskej republiky predložil žiadosť o opätovné schválenie Choong Ang Vaccine laboratory v Daejeone a ANSES vypracovala a predložila Komisii pre toto laboratórium priaznivé stanovisko z 21. marca 2016.
            
         
               (5)
            
            
               Tomuto laboratóriu by sa preto malo povoliť vykonávanie sérologických skúšok na sledovanie efektívnosti vakcín proti besnote v prípade psov, mačiek a fretiek.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V súlade s článkom 3 ods. 2 rozhodnutia 2000/258/ES sa na vykonávanie sérologických skúšok na sledovanie účinnosti vakcín proti besnote v prípade psov, mačiek a fretiek týmto schvaľuje toto laboratórium:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Kórejská republika.
            
         Článok 2
   Toto rozhodnutie sa uplatňuje od 1. augusta 2016.
   Článok 3
   Toto rozhodnutie je určené členským štátom.
   
      V Bruseli 26. júla 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 79, 30.3.2000, s. 40.
   
      (2)  Rozhodnutie Komisie 2010/436/EÚ z 9. augusta 2010, ktorým sa vykonáva rozhodnutie Rady 2000/258/ES, pokiaľ ide o skúšky odbornosti na účely zachovania povolení pre laboratóriá na vykonávanie sérologických skúšok určených na sledovanie efektívnosti vakcín proti besnote (Ú. v. EÚ L 209, 10.8.2010, s. 19).